Diari Oficial de la Generalitat Valenciana


Sumari del DOGV 2448, del 13-02-1995 (1995/833806)

ORDRE de 27 de gener de 1995, de la Conselleria de Cultura, per a la concessió d'ajudes per a l'enviament de material homologat als arxius municipals i d'institucions privades no lucratives de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/01/27/(2)/dof/vci/html**

### Dades del document

Número de DOGV
:   2448

Data del DOGV
:   13-02-1995

Secció del DOGV
:   DISPOSICIONS GENERALS

Número del document
:   1995/833806


Data del document
:   27-01-1995

Organisme emissor
:   Conselleria de Cultura

Tipus de document
:   Ordre

ORDRE de 27 de gener de 1995, de la Conselleria de Cultura, per a la concessió d'ajudes per a l'enviament de material homologat als arxius municipals i d'institucions privades no lucratives de la Comunitat Valenciana.   
La Conselleria de Cultura, d'acord amb el programa de recuperació d'arxius de la Comunitat Valenciana, té el propòsit d'ajudar aquells municipis o institucions privades no lucratives que milloren l'organització del seu arxiu, contribuint d'aquesta manera a sufragar les despeses derivades de la conservació dels fons documentals.  
En conseqüència, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar la concessió d'ajudes per a l'enviament de material homologat als arxius municipals i d'institucions privades no lucratives de la Comunitat Valenciana. Així mateix s'aproven les bases per què es regeix, les quals s'inclouen com a annex d'aquesta ordre, i el model de sol·licitud.  
Segon  
Les ajudes consistiran en l'enviament de material homologat, la finalitat del qual es afavorir la correcta conservació i utilització dels fons documentals que es troben als arxius municipals i d'institucions privades no lucratives de la Comunitat Valenciana, o relacionats amb aquesta institució.  
Les ajudes es concediran en funció de les existències de material homologat disponible que hi hagin en la Direcció General de Promoció Cultural.  
DISPOSICIONS FINALS  
Primera  
S'autoritza el director general de Promoció Cultural perquè, en l'àmbit de les seues competències, adopte les mesures escaients per a l'aplicació i el desenvolupament d'aquesta ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu, d'acord amb el que preveu l'art. 58 de la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos, comptadors a partir de la data en què es publique, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, d'acord amb allò establert en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de gener de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases  
Primera  
L'objecte de la publicació d'aquesta ordre és la concessió d'ajudes per a l'enviament de material homologat als arxius municipals i d'institucions privades no lucratives de la Comunitat Valenciana.  
Segona  
Podran sol·licitar aquestes ajudes tots els ajuntaments i institucions privades no lucratives de la Comunitat Valenciana que realitzen tasques d'organització i descripció en els seus arxius per a la millor conservació del Patrimoni Documental Valencià.  
Tercera  
Les esmentades ajudes es materialitzaran en l'enviament total o parcial, per part de la Conselleria de Cultura, del material sol·licitat, d'acord amb les circumstàncies específiques de cada arxiu.  
Hom podrà sol·licitar, amb càrrec a aquestes ajudes, el següent material homologat:  
- Caixes arxivadores  
- Carpetes verdes  
- Fitxes de catalogació 10 x 15 cm  
Qualsevol altre tipus de material homologat que es vulga sol·licitar s'haurà de justificar com cal.  
Quarta  
Tindran prioritat en la concessió d'aquestes ajudes les peticions següents:  
a) Les sol·licitades per municipis i institucions privades no lucratives amb una instal·lació d'arxiu deficient.  
b) Es valorarà especialment l'antiguitat, el volum, l'interès dels fons documentals i dels que dins d'un temps hi ingressen, així com l'equitat entre les despeses produïdes i el benefici que en resulte.  
Cinquena  
1. Les sol·licituds, realitzades segons el model que s'estableix en annexos 1) i 2) i signades per l'alcalde o el president de la institució respectiva, s'hauran de dirigir a la Direcció General de Promoció Cultural i en elles es farà constar:  
a) La sol·licitud de l'ajuda.  
b) El treball que es pensa realitzar a l'arxiu.  
c) La relació detallada de tot el material homologat (caixes, carpetes, etc.) que es necessita per organitzar l'arxiu.  
2. El termini de presentació de sol·licituds començarà el mateix dia de la publicació d'aquesta convocatòria en el Diari Oficial de la Generalitat Valenciana, acabant-se el 31 d'octubre de 1995.  
Les sol·licituds es podran presentar al Registre General de la Conselleria de Cultura; en el Registre General de les direccions territorials de Cultura; en els centres d'informació de l'Oficina d'Informació, Iniciatives i Reclamacions de la Generalitat Valenciana; o per qualsevol dels mitjans establerts en l'article 38.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
Si la sol·licitud no reuneix els requisits previstos en aquesta base, hom requerirà l'interessat perquè, en el termini de 10 dies, complete la documentació exigida. Cas de no fer-ho es considerarà que desisteix de la seua petició i aquesta serà arxivada.  
Sisena  
El Servei de Patrimoni Bibliogràfic i Documental de la Direcció General de Promoció Cultural realitzarà la instrucció de l'expedient corresponent, i presentarà l'informe escaient al director general de Promoció Cultural.  
El director general de Promoció Cultural, a la vista d'aquest informe i de les existències disponibles de material homologat, realitzarà la proposta corresponent a la Consellera de Cultura, la qual resoldrà l'enviament de material homologat als ajuntaments i institucions privades no lucratives que ho hagen sol·licitat si aquests reuneixen les condicions exigides per aquestes bases.   
Setena  
Si en el termini de tres mesos no s'ha aprovat la resolució corresponent de l'enviament de material sol·licitat per un ajuntament o institució privada no lucrativa, s'entendrà que aquesta sol·licitud resta desestimada.   
Vuitena  
Els ajuntaments i les institucions privades no lucratives que es beneficien d'aquestes ajudes, restaran obligats a mantenir l'arxiu organitzat i en bones condicions de conservació, dedicant el personal necessari i d'acord amb les normes i directrius que establesca la Conselleria de Cultura.  
ANNEX II  
Sol·licitud de material homologat per als arxius municipals  
... alcalde-president de l'ajuntament de ..., d'acord amb allò que disposa l'Ordre de ... de 1995, per la qual la Conselleria de Cultura convoca la concessió d'ajudes per a la tramesa de material homologat als arxius municipals de la Comunitat Valenciana, i també aprova les bases escaients,   
EXPOSE:  
Primer, que sol·licite una ajuda per a l'arxiu de l'entitat que presidesc, per a realitzar els següents treballs d'organització, descripció i conservació de l'arxiu:  
...  
...  
...  
...  
Segon, que per a la realització d'aquests treballs sol·licite l'enviament del següent material homologat:  
a) Caixes arxivadores ...  
b) Carpetes verdes ...  
c) Fitxes de catalogació 10 x 15 ...  
d) Altre material  
Tercer, que aquesta entitat, pel fet de participar en la concessió d'aquestes ajudes, accepta totes les condicions establer-tes en les bases que regulen les esmentades ajudes.  
..., a ... de ... de 1995  
(signatura)   
CONSELLERIA DE CULTURA. DIRECCIó GENERAL DE PROMOCIó CULTURAL.  
ANNEX III  
Sol·licitud de material homologat per als arxius d'institucions privades no lucratives  
... president de ... d'acord amb allò que disposa l'Ordre de 27 de gener de 1995, per la qual la Conselleria de Cultura convoca la concessió d'ajudes per a l'enviament de material homologat als arxius d'institucions privades no lucratives de la Comunitat Valenciana, i també aprova les bases escaients,   
EXPOSE:  
Primer, que sol·licite una ajuda per a l'arxiu de la institució que presidesc, per a realitzar els següents treballs d'organització, descripció i conservació de l'arxiu:  
...  
...  
...  
...  
Segon, que per a la realització d'aquests treballs sol·licite l'enviament del següent material homologat:  
a) Caixes arxivadores ...  
b) Carpetes verdes ...  
c) Fitxes de catalogació 10 x 15 ...  
d) Altre material  
Tercer, que aquesta entitat, pel fet de participar en la concessió d'aquestes ajudes, accepta totes les condicions establertes en les bases que regulen les esmentades ajudes.  
..., a ... de ... de 1995  
(signatura)   
CONSELLERIA DE CULTURA. DIRECCIó GENERAL DE PROMOCIó CULTURAL.


Còpia Permalink ELI